Komisijos reglamentas (EB) Nr. 2093/98
1998 m. rugsėjo 30 d.
iš dalies keičiantis Reglamentą (EEB) Nr. 1609/88, nustatantį vėliausią sviesto, kuris parduodamas pagal Reglamentus (EEB) Nr. 3143/85 ir (EEB) Nr. 570/88, pristatymo į saugyklą terminą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač į jo 6 straipsnio 6 dalį,
kadangi pagal 1985 m. lapkričio 11 d. Komisijos reglamento (EEB) Nr. 3143/85 dėl intervencinio sviesto, skirto vartoti koncentruoto sviesto pavidalu, pardavimo sumažintomis kainomis [3] su paskutiniais pakeitimais, padarytais Reglamentu (EB) Nr. 1802/95 [4], 1 straipsnį parduodamas sviestas turi būti priimtas į saugyklą iki datos, kurią reikia nustatyti; kadangi tos pačios tvarkos laikomasi parduodant sviestą pagal priemones, nustatytas 1997 m. gruodžio 15 d. Komisijos reglamentu (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui [5] su paskutiniais pakeitimais, padarytais Reglamentu (EB) Nr. 1982/98 [6];
kadangi Komisijos reglamentas (EEB) Nr. 1609/88 [7] su paskutiniais pakeitimais, padarytais Reglamentu (EB) Nr. 2408/97 [8], nustato vėliausią sviesto, kuris parduodamas pagal Reglamentą (EEB) Nr. 3143/85 ir Komisijos reglamentą (EEB) Nr. 570/88 [9] su paskutiniais pakeitimais, padarytais Reglamentu (EB) Nr. 531/96 [10], pristatymo į saugyklą terminą; kadangi tas reglamentas buvo iš dalies pakeistas keletą kartų, keičiant pristatymo į saugyklą terminą; kadangi yra nustatyta, kad pastaruosius du kartus Komisijos reglamentais (EB) Nr. 2224/97 [11] ir (EB) Nr. 2408/97 darant pakeitimus, Reglamento (EEB) Nr. 1609/88 1 straipsnio pirma dalis buvo klaidingai iš dalies pataisyta vietoj antrosios jo dalies; kadangi dėl to turėtų būti atkurta teisinga 1 straipsnio forma;
kadangi Reglamentas (EEB) Nr. 570/88 buvo panaikintas ir pakeistas Reglamentu (EB) Nr. 2571/97; kadangi reikėtų atitinkamai pakoreguoti nuorodas;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo reglamentu Reglamentas (EEB) Nr. 1609/88 keičiamas taip:
1) pavadinime vietoj "(EEB) Nr. 570/88" įrašoma "(EB) Nr. 2571/97";
2) 1 straipsnio pirmoji ir antroji dalys pakeičiamos ir išdėstomos taip:
"Reglamento (EEB) Nr. 3143/85 1 straipsnio 1 dalyje minėtas sviestas turi būti priimtas į saugyklą iki 1993 m. sausio 1 d.
Reglamento (EB) Nr. 2571/97 1 straipsnio 1 dalies a punkte minėtas sviestas turi būti priimtas į saugyklą iki 1997 m. liepos 1 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. rugsėjo 30 d.